ਮੈਨੂੰ ਉਹ ਲਾਲ ਦਵਾਈਆ ਹਰ ਰੋਜ਼ ਦਿੱਤੀਆਂ ਜਾਂਦੀਆਂ ਸਨ। ਦਵਾਈ ਮੈਨੂੰ ਮੁਆਫਕ ਨਹੀਂ ਸੀ

ਇੱਕ ਨੇਪਾਲੀ ਕੁੜੀ ਜਿਸਨੂੰ 8 ਸਾਲ ਦੀ ਉਮਰ ਵਿੱਚ ਨੇਪਾਲ ਤੋਂ ਤਸਕਰੀ ਜ਼ਰੀਏ ਭਾਰਤ ਲਿਆਂਦਾ ਗਿਆ ਸੀ ਨੇ ਬੀਬੀਸੀ ਨੂੰ ਇਹ ਦੱਸਿਆ।

ਤਸਕਰੀ ਜ਼ਰੀਏ ਦੇਹ ਵਪਾਰ ਵਿੱਚ ਧੱਕੀਆਂ ਨੇਪਾਲੀ ਕੁੜੀਆਂ ਮੁਤਾਬਕ ਉਨ੍ਹਾਂ ਦੇ ਸਰੀਰੀਕ ਵਿਕਾਸ ਨੂੰ ਤੇਜ਼ ਕਰਨ ਵਾਲੇ ਹਾਰਮੋਨ ਦਿੱਤੇ ਗਏ ਸਨ ਤਾਂ ਕਿ ਉਹ ਜਲਦੀ ਧੰਦੇ ਵਿੱਚ ਲਾਈਆਂ ਜਾ ਸਕਣ।

"ਮੈਨੂੰ ਦਵਾਈ ਪਸੰਦ ਨਹੀਂ ਸੀ ਪਰ ਮਨ੍ਹਾਂ ਕਰਨ 'ਤੇ ਜਿਨ੍ਹਾਂ ਨਾਲ ਮੈਂ ਰਹਿੰਦੀ ਸੀ ਉਹ ਮੈਨੂੰ ਗਾਲਾਂ ਕੱਢਦੇ ਅਤੇ ਕੁੱਟਦੇ ਵੀ ਸਨ। ਉਹ ਮੈਨੂੰ ਕਹਿੰਦੇ ਕਿ ਦਵਾਈ ਮੇਰੀ ਜਲਦੀ ਵੱਡੀ ਹੋਣ ਵਿੱਚ ਮਦਦ ਕਰੇਗੀ ਅਤੇ ਫਿਰ ਮੈਂ ਘਰੇ ਜਾ ਸਕਾਂਗੀ।"

ਇਹ ਵੀ ਪੜ੍ਹੋ꞉

ਕੁੜੀ ਨੇਪਾਲ ਦੇ ਉੱਤਰੀ ਇਲਾਕੇ ਦੀ ਹੈ ਅਤੇ ਉਸਦੇ ਪਰਿਵਾਰ ਵਿੱਚ 8 ਬੱਚੇ ਸਨ। ਪਰਿਵਾਰ ਨੇ ਸਭ ਤੋਂ ਵੱਡੀ ਨੂੰ ਪਿੰਡ ਆਈ ਇੱਕ ਔਰਤ ਦੇ ਕਹਿਣ ਤੇ ਵਧੀਆ ਪੜ੍ਹਾਈ ਲਈ ਕਾਠਮੰਡੂ ਭੇਜਣ ਦਾ ਫੈਸਲਾ ਕੀਤਾ। ਉਸ ਔਰਤ ਨੇ ਮਾਪਿਆਂ ਨਾਲ ਵਾਅਦਾ ਕੀਤਾ ਕਿ ਉਹ ਕੁੜੀ ਦੀ ਪੜ੍ਹਾਈ ਵਿੱਚ ਮਦਦ ਕਰੇਗੀ।

ਇਨ੍ਹਾਂ ਕੁੜੀਆਂ ਨੂੰ ਘਰਾਂ ਵਿੱਚ ਕੰਮ ਕਰਨ ਲਈ ਭੇਜਿਆ ਜਾਂਦਾ ਹੈ। (ਸੰਕੇਤਕ ਤਸਵੀਰ)

ਕੁੜੀ ਨੂੰ ਕੁਝ ਸਮਾਂ ਹੀ ਕਾਠਮੰਡੂ ਰੱਖਿਆ ਗਿਆ। ਉੱਥੋਂ ਉਸ ਨੂੰ ਭਾਰਤ ਵਿੱਚ ਇੱਕ ਨੇਪਾਲੀ ਪਰਿਵਾਰ ਕੋਲ ਰਹਿਣ ਲਈ ਭੇਜ ਦਿੱਤਾ ਗਿਆ। 

ਉੱਥੇ ਇਹ 8 ਸਾਲਾ ਬੱਚੀ ਤੋਂ 4 ਚਾਰ ਜੀਆਂ ਦੇ ਇੱਕ ਪਰਿਵ... ਅਧਿਕਤਮ 4000 ਅੱਖਰਾਂ ਲਈ ਲੇਖ ਨੂੰ ਜਾਰੀ ਰੱਖੋ:
ਾਰ ਲਈ ਘਰੇਲੂ ਕੰਮ ਕਰਵਾਇਆ ਗਿਆ। ਦੋ ਸਾਲ ਉਸ ਪਰਿਵਾਰ ਨਾਲ ਰੱਖਣ ਮਗਰੋਂ ਉਸਨੂੰ ਕਿਸੇ ਹੋਰ ਸ਼ਹਿਰ ਭੇਜ ਦਿੱਤਾ ਗਿਆ।

"ਉੱਥੇ ਵੀ ਮੈਂ ਇੱਕ ਨੇਪਾਲੀ ਪਰਿਵਾਰ ਨਾਲ ਲਗਭਗ ਦੋ ਸਾਲ ਰਹੀ। ਇੱਥੇ ਹੀ ਮੈਨੂੰ ਉਹ ਪੀੜਾਦਾਇਕ ਦਵਾਈਆਂ ਲੈਣ ਲਈ ਮਜਬੂਰ ਕੀਤਾ ਗਿਆ। ਉਸ ਮਗਰੋਂ ਉਨ੍ਹਾਂ ਨੇ ਮੈਨੂੰ ਬੁਰੇ ਥਾਂ (ਕੋਠਾ) ਉੱਪਰ ਵੇਚ ਦਿੱਤਾ। ਮੈਂ ਉੱਥੇ ਸਭ ਤੋਂ ਛੋਟੀ ਕੁੜੀ ਸੀ।"

ਨੇਪਾਲ ਬਾਰੇ ਇਹ ਵੀ ਪੜ੍ਹੋ꞉

"ਜਦੋਂ ਮੈਂ ਰੋ ਕੇ ਮਾਲਕਾਂ ਨੂੰ ਉਨ੍ਹਾਂ ਲੋਕਾਂ ਕੋਲ ਨਾ ਭੇਜਣ ਦੀ ਗੁਹਾਰ ਲਾਉਂਦੀ ਤਾਂ ਉਹ ਮੈਨੂੰ ਮਾਰਦੇ ਅਤੇ ਕਹਿੰਦੇ ਕਿ ਉਨ੍ਹਾਂ ਨੂੰ ਪੈਸਾ ਚਾਹੀਦਾ ਹੈ ਜੋ ਉਨ੍ਹਾਂ ਨੇ ਮੈਨੂੰ ਖ਼ਰੀਦਣ ਉੱਪਰ ਖ਼ਰਚ ਕੀਤਾ ਹੈ। ਖ਼ੁਸ਼ਕਿਸਮਤੀ ਨਾਲ ਪੁਲਿਸ ਨੇ ਉਸ ਥਾਂ ਉੱਪਰ ਛਾਪਾ ਮਾਰਿਆ ਅਤੇ ਮੈਂ ਉਸ ਡਰਾਉਣੀ ਥਾਂ ਤੋਂ 6 ਮਹੀਨਿਆਂ ਬਾਅਦ ਬਚ ਨਿਕਲੀ।"

ਨੇਪਾਲ ਦੇ ਇੱਕ ਤਸਕਰੀ ਵਿਰੋਧੀ ਗੈਰ-ਸਰਕਾਰੀ ਸੰਗਠਨ 'ਮੈਤੀ ਨੇਪਾਲ' ਦੇ ਨਿਰਦੇਸ਼ਕ ਬਿਸ਼ਵੋਰਾਮ ਖਾਡਕੇ ਨੇ ਦੱਸਿਆ ਕਿ ਪੁਲਿਸ ਅਤੇ ਹੋਰ ਤਸਕਰੀ ਵਿਰੋਧੀ ਸੰਗਠਨਾਂ ਨੇ ਭਾਰਤ-ਨੇਪਾਲ ਸਰਹੱਦ ਉੱਪਰ ਆਪਣੀ ਚੌਕਸੀ ਵਧਾਈ ਹੈ। ਇਸ ਕਰਕੇ ਤਸਕਰਾਂ ਨੇ ਹੁਣ ਛੋਟੀਆਂ ਬੱਚੀਆਂ ਨੂੰ ਆਪਣਾ ਨਿਸ਼ਾਨਾ ਬਣਾਉਣਾ ਸ਼ੁਰੂ ਕਰ ਦਿੱਤਾ ਹੈ।

ਨੇਪਾਲ ਦੀ ਇੰਦੀਰਾ ਕੈਦੀਆਂ ਦੇ ਬੱਚਿਆਂ ਲਈ ਸੰਘਰਸ਼ ਕਰ ਰਹੀ ਹੈ।

"ਅਲੱੜ੍ਹ ਕੁੜੀਆਂ ਸੌਖੀਆਂ ਪਛਾਣੀਆਂ ਜਾਂਦੀਆਂ ਹਨ ਪਰ ਨਿੱਕੀਆਂ ਬੱਚੀਆਂ ਨਾਲ ਬਾਰਡਰ ਪਾਰ ਕਰਨਾ ਸੌਖਾ ਹੈ। ਜੇ ਪੁਛਗਿੱਛ ਹੁੰਦੀ ਹੈ ਤਾਂ ਉਹ ਬੱਚੀ ਆਪਣੀ ਦੱਸ ਕੇ ਸੌਖਿਆਂ ਹੀ ਬਚ ਨਿਕਲਦੇ ਹਨ।"

ਖਾਡਕੇ ਮੁਤਾਬਕ ਤਸਕਰ ਗਰੀਬ ਪਰਿਵਾਰਾਂ ਦੀਆਂ ਕੁੜੀਆਂ ਨੂੰ ਨਿਸ਼ਾਨਾ ਬਣਾਉਂਦੇ ਹਨ। ਉਹ ਮਾਪਿਆਂ ਨੂੰ ਕੁੜੀਆਂ ਦੀ ਬਿਹਤਰ ਪੜ੍ਹਾਈ ਦਾ ਝਾਂਸਾ ਦੇ ਕੇ ਫਸਾ ਲੈਂਦੇ ਹਨ।

ਤਸਕਰੀ ਤੋਂ ਬਚ ਨਿਕਲੀਆਂ ਕੁੜੀਆਂ ਵੱਲੋਂ ਬਣਾਏ ਇੱਕ ਹੋਰ ਸੰਗਠਨ ਸ਼ਕਤੀ ਸਮੂਹ ਦੀ ਸੰਸਥਾਪਕ ਅਤੇ ਨਿਰਦੇਸ਼ਕ ਸੁਨੀਤਾ ਦਾਨੁਵਰ ਨੇ ਵੀ ਇੱਕ ਕੁੜੀ ਦੇਖੀ ਸੀ, ਜਿਸ ਨੂੰ ਵਾਧਾ ਤੇਜ਼ ਕਰਨ ਲਈ, ਗਰੋਥ ਹਾਰਮੋਨ ਦਿੱਤੇ ਗਏ ਸਨ।

ਤਸਕਰਾਂ ਲਈ ਨਿੱਕੀਆਂ ਬੱਚੀਆਂ ਨਾਲ ਬਚ ਨਿਕਲਣਾ ਸੌਖਾ ਹੈ।

"ਜਿੱਥੇ ਅਸੀਂ ਰਹਿੰਦੇ ਸੀ ਉੱਥੋਂ ਲਗਭਗ ਨੌਂ ਸਾਲਾਂ ਦੀ ਉਮਰ ਦੀ ਕੁੜੀ ਨੂੰ ਲਿਜਾਇਆ ਗਿਆ ਪਰ ਜਦੋਂ ਦੋ ਕੁ ਮਹੀਨਿਆਂ ਬਾਅਦ ਉਹ ਵਾਪਸ ਆਈ ਤਾਂ ਉਹ ਦੇਖਣ ਨੂੰ ਅਜੀਬ ਜਿਹੀ ਵੱਡੀ ਲੱਗ ਰਹੀ ਸੀ। ਉਸ ਦਾ ਸਰੀਰ ਭਰ ਗਿਆ ਸੀ ਪਰ ਉਸ ਦੀ ਆਵਾਜ ਛੋਟੀ ਬੱਚੀ ਵਾਲੀ ਹੀ ਸੀ।"

ਕੀ ਕਰਦੇ ਹਨ ਹਾਰਮੋਨ

ਦਾਨੁਵਰ ਨੇ ਅੱਗੇ ਦੱਸਿਆ ਕਿ ਆਮ ਤੌਰ 'ਤੇ ਨੌਂ ਤੋਂ ਬਾਰਾਂ ਸਾਲਾਂ ਦੀਆਂ ਲੜਕੀਆਂ ਨੂੰ ਗਰੋਥ ਹਾਰਮੋਨ ਦਿੱਤੇ ਜਾਂਦੇ ਹਨ।

ਡਾਕਟਰਾਂ ਦਾ ਕਹਿਣਾ ਹੈ ਕਿ ਕੁੜੀਆਂ ਨੂੰ ਇਹ ਹਾਰਮੋਨ ਟੀਕੇ ਰਾਹੀਂ ਦਿੱਤੇ ਜਾਂਦੇ ਹਨ, ਜਿਸ ਕਰਕੇ ਉਨ੍ਹਾਂ ਦੀਆਂ ਛਾਤੀਆਂ ਅਤੇ ਪਿੱਠ ਦਾ ਵਾਧਾ ਤੇਜ਼ ਹੋ ਜਾਂਦਾ ਹੈ।

ਡਾਕਟਰ ਅਰੁਣਾ ਉਪਰੇਟੀ ਨੇ ਦੱਸਿਆ, "ਇਹ ਦਵਾਈਆਂ ਨਿੱਕੀਆਂ ਬੱਚੀਆਂ ਦੇ ਸਰੀਰ ਨੂੰ ਅੱਲੜਾਂ ਦੇ ਸਰੀਰ ਵਿੱਚ ਬਦਲ ਦਿੰਦੀਆਂ ਹਨ, ਜਿਸ ਕਰਕੇ ਉਨ੍ਹਾਂ ਨੂੰ ਉਮਰ ਭਰ ਸਿਹਤ ਸਮੱਸਿਆਵਾਂ ਨਾਲ ਜੂਝਣਾ...